Wet oor Grondhof ‘maak nie sin’ – AfriForumArgieffoto (Foto: Michal Jarmoluk/Pixabay) AfriForum het Vrydag kommentaar ingedien om die Wetsontwerp op die Grondhof te verwerp. Die wetsontwerp is daarop gemik om twee nuwe howe te skep: die Grondhof en die Grondappèlhof. Dié howe moet dispute oor grond vinniger oplos, in die geval waar die Grondeisehof hierin misluk. Permanente regters sal ook vir dié howe aangestel word. “Die voorgestelde wetsontwerp bevat ’n legio aspekte wat nie sin maak nie en misbruik kan word. AfriForum het ons saak baie duidelik in ons voorlegging gestel en hoop dat geregtigheid sal seëvier,” sê Ernst van Zyl, veldtogbeampte vir strategie en inhoud. Die burgerregteorganisasie voer daarom aan dat die voorgestelde wetsontwerp verwerp moet word en nie in sy bestaande formaat goedgekeur behoort te word nie. ’n Paar van AfriForum se besware sluit in: AfriForum meen ook die voorgestelde wetsontwerp sal meer dispute en regsuitgawes, asook verdere vertragings in die afhandeling van gronddispute tot gevolg hê.